text: 6 верасня, у першую нядзелю восені, як і кожны год, у парафіі Святога Духа ў Гродне (Альшанка) благаслаўляліся школьныя прылады. У гэты дзень у парафію прыбыў Генеральны вікарый Гродзенскай дыяцэзіі Юзаф Станеўскі.
  Арцыбіскуп Тадэвуш Кандрусевіч удзяліў сакрамэнт канфірмацыі ў парафіі Святога Духа ў Гродне
  23 мая, ва ўрачыстасць Спаслання Духа Святога, больш за 50 маладых людзей у парафіі Святога Духа ў Гродне (Альшанка) прынялі сакрамэнт канфірмацыі. Сакрамэнт удзяліў арцыбіскуп Тадэвуш Кандрусевіч. Спасланне Духа Святога – галоўная ўрачыстасць у гэтай парафіі. У гэты дзень парафію наведаў арцыбіскуп Кандрусевіч, які з’яўляецца ўжо не проста яе госцем, а сапраўдным сябрам. Настрой парафіянам не сапсавала нават благое надвор’е. На ўрачыстасці прысутнічалі таксама іншыя госці: прэфект Міждыяцэзіяльнай вышэйшай духоўнай семінарыі ў Гродне ксёндз Ян Раманоўскі, ксёндз Анджэй Ганчар, які быў дыяканам у гэтай парафіі, і ксёндз Андрэй Бялаблоцкі, яе былы вікарый, які рыхтаваў моладзь да канфірмацыі ў мінулым годзе. У гаміліі арцыбіскуп адзначыў, што дзякуючы Спасланню Духа Святога розныя народы аб’ядналіся ў адну хрысціянскую сям’ю, якая называецца Касцёлам. Таму Пяцідзясятніца з’яўляецца і святам нараджэння Касцёла. Іерарх дадаў, што без Святога Духа Касцёл не будзе жывым, а застанецца аморфным. Таксама хрысціянін без Святога Духа “не можа належным чынам выконваць свае абавязкі, асабліва быць сведкам Хрыста ва ўсіх жыццёвых абставінах”. “Як у дзень Пяцідзясятніцы Святы Дух перамяніў і падбадзёрыў апосталаў, так Ён чыніць і сёння. Ён умацоўвае нас, каб жыць згодна з Божым законам, быць сведкамі Хрыста і мужна абвяшчаць Евангелле сучаснаму свету”, – сказаў арцыбіскуп. Іерарх нагадаў галоўную мэту сакрамэнту канфірмацыі, які ўдзяляўся ў гэты дзень у парафіі, – “стаць мужнымі сведкамі Евангелля і бараніць нашу хрысціянскую веру”. “Гэта наша місія, якой патрабуе сучасны свет”, – сказаў ён. “Дарагая моладзь! Вы прымаеце сёння сакрамэнт сталага хрысціянства. Адкрыйцеся на дзеянне Святога Духа. Не зачыняйце дзвярэй перад Ім. Дазвольце Яму духоўна змяняць вас, каб нанава вярнуцца ў стан створаных па вобразу і падабенству Божаму. Толькі духоўна зменены чалавек здольны змяняць аблічча нашай зямлі на лепшае”, – з такімі словамі звярнуўся арцыбіскуп да маладых людзей, дадаўшы, што Хрыстус чакае іх, яны з’яўляюцца надзеяй Касцёла, грамадства і свету. Таксама ў малітве падчас Імшы памяталі пра біскупа Гродзенскага Аляксандра Кашкевіча з нагоды 30-годдзя яго біскупскага пасвячэння. Пасля Эўхарыстыі арцыбіскуп Тадэвуш Кандрусевіч распавёў пра пажар, які нядаўна здарыўся ў будслаўскім санктуарыі. Іерарх падзякаваў за ахвяраванні, якія вернікі і людзі добрай волі прынеслі і працягваюць прыносіць на аднаўленне нацыянальнай святыні. Па яго словах, гэта выклік кожнаму з нас, а таксама знак нашай хрысціянскай тоеснасці і супольнай адказнасці за захаванне сакральнай спадчыны. “Нашыя продкі будавалі касцёлы як месца малітвы і шлях да неба. Мы не маем маральнага права іх страціць. Таму супольна адбудуем будслаўскую святыню”, – заахвоціў іерарх. Падчас Імшы арцыбіскуп благаславіў дзяцей, якія днём раней прыступілі да Першай святой Камуніі. На заканчэнне ўрачыстасці маленькіх вернікаў чакаў канцэрт парафіяльнага дзіцячага гурту “Анёлы”, спевы, забавы і салодкія пачастункі ад святароў і сясцёр законных. Пасля Эўхарыстыі была магчымасць паразмаўляць з арцыбіскупам і сфатаграфавацца з ім. Наталля Лазоўская
  Біскуп Кашкевіч благаславіў дзяцей гродзенскай парафіі Святога Духа на новы навучальны і катэхетычны год
  6 верасня, у першую нядзелю восені, як і кожны год, у парафіі Святога Духа ў Гродне (Альшанка) благаслаўляліся школьныя прылады. У гэты дзень парафію наведаў біскуп Гродзенскі Аляксандр Кашкевіч. Іерарх узначаліў святую Імшу, памаліўшыся разам са шматлікімі дзецьмі і іх бацькамі ў інтэнцыі ўсіх, хто распачынае новы навучальны і катэхетычны год. На пачатку ўсіх прысутных прывітаў пробашч парафіі кс. канонік Павел Салабуда. Біскуп Кашкевіч падкрэсліў, што парафія ў мікрараёне Альшанка вельмі маладая, бо ў большасці складаецца з маладых сем’яў. З гэтай нагоды ён заклікаў бацькоў памятаць пра рэлігійнае выхаванне дзяцей. У сваю чаргу дзяцей пастыр Касцёла на Гродзеншчыне заахвоціў адкрываць свае сэрцы на Пана Бога, бо Ён з’яўляецца для кожнага чалавека першым і найважнейшым Настаўнікам. На заканчэнне Імшы іерарх удзяліў спецыяльнае благаслаўленне дзецям і моладзі на новы навучальны і катэхетычны год. Пробашч парафіі запрасіў дзяцей і моладзь да ўдзелу ва ўроках рэлігіі, якія будуць адбывацца ў парафіі. У другой палове дня пры парафіі былі арганізаваны для маленькіх вернікаў гульні і танцы, каб тыя маглі з добрым настроем увайсці ў новы навучальны год. Кс. Юрый Марціновіч
  Біскуп Станеўскі ў Папяльцовую сераду: перажываючы жыццё з малітвай, мы становімся бліжэй да Бога
  Да частай малітвы і глыбейшага ўсведамлення дзеяння Божай ласкі ў штодзённым жыцці заахвоціў Генеральны вікарый Гродзенскай дыяцэзіі біскуп Юзаф Станеўскі ў Папяльцовую сераду.
  Карнавал для дзяцей адбыўся ў гродзенскай парафіі Святога Духа
  Час перад Вялікім постам здаўна лічыцца карнавальным. Таму ў парафіі Святога Духа ў Гродне (Альшанка) 16 лютага адбылася гучная забава для дзяцей.
  Мастацтва – не толькі выражэнне ўнутранага свету, але і набліжэнне да Стварыцеля. Майстар-клас прайшоў у гродзенскай Альшанцы
  7 сакавіка ў парафіі Святога Духа ў Гродне (Альшанка) прайшоў майстар-клас па маляванні пад кіраўніцтвам мастачкі Надзеі Бука. На сустрэчу былі запрошаны дзеці ад 6 да 14 гадоў.
  Мужчыны сабраліся на малітве Ружанца ў гродзенскай парафіі Святога Духа
  19 сакавіка, ва ўрачыстасць св. Юзафа, на святой Імшы ўвечары ў капліцы парафіі Святога Духа ў гродзенскім мікрараёне Альшанка прысутнічала вялікая колькасць мужчын. Пасля супольнай Эўхарыстыі ўжо другі год запар адбылося выстаўленне Найсвяцейшага Сакрамэнту, падчас якога мужчыны разам памаліліся Ружанец.
  Рэліквіі благаслаўлёнага Ежы Папялушкі ўнеслі ў гродзенскую парафію Святога Духа
  16 жніўня ў гродзенскую парафію Святога Духа (Альшанка) былі ўнесены рэліквіі бл. ксяндза Ежы Папялушкі, мучаніка і вялікага змагара за праўду і свабоду.
  Самая шматлікая ўрачыстасць Першай Камуніі прайшла ў гродзенскай парафіі Святога Духа
  28 мая ў парафіі Святога Духа ў Гродне (Альшанка) адбылося вялікае свята. У гэты дзень святую Камунію ў першы раз прынялі тры групы маленькіх вернікаў, агульны лік якіх склаў каля 200 чалавек. Па колькасці дзяцей, якія прыступілі да Першай Камуніі, гэта рэкорд сярод каталіцкіх парафій ва ўсёй Беларусі. Да гэтай значнай падзеі дзяцей два гады рыхтавала с. Бернадэтта CSSH. На Першую святую Камунію раніцай завітаў ксёндз Віталій Сідорка, які ў гаміліі параўнаў дзіцячае сэрца з клінкерам. “Клінкер – гэта цэгла, якая вырабляецца пад вялікай тэмпературай. І толькі па гэтай прычыне становіцца тым, чым ёсць. У кожнага чалавека ёсць і будуць розныя цяжкасці ў жыцці. Толькі з Богам можна ўсё пераадолець”, – разважаў святар. Да іншай групы дзяцей завітаў ксёндз Віктар Ханько, які заахвоціў кожнага з іх старацца прыносіць плён у духоўным жыцці. На кожнай святой Імшы пробашч парафіі ксёндз канонік Павел Салабуда звяртаўся да бацькоў, заклікаючы іх рабіць усё для духоўнага выхавання сваіх дзяцей. “Як важна сёння чалавеку быць моцным у Богу, асабліва маладому чалавеку. Свята Першай святой Камуніі – гэта той момант для нас усіх, калі Бог, прысутнічаючы ў жыцці кожнага, умацоўвае нас у веры”, – заўважыў кс. Павел. На заканчэнне кожнай Імшы пробашч прасіў дзяцей быць вернымі Богу і ўмацоўваць сваю веру. А бацькі, дзякуючы парафіі за час, прысвечаны дзецям, падарылі касцёлу звон. Наталля Лазоўская Фота: Віталій Шмурай
  Творчая субота ў гродзенскай парафіі Святога Духа: дзеці вучыліся гатаваць
  Праект “творчая субота” дзейнічае пры маладой парафіі Святога Духа ў Гродне (Альшанка) другі год і карыстаецца папулярнасцю.
  Фотафакт: кс. Андрэй Белаблоцкі адзін ідзе пешкі ў Тракелі
  Летні час у Касцёле асацыюецца з пешымі пілігрымкамі, якія з’яўляюцца своеасаблівым спосабам евангелізацыі. Сёлета гэты час адрозніваецца ад таго, што быў у мінулыя гады.